

**ประกาศองค์การบริหารส่วนตำบลโนนตาเถร**

**เรื่อง มาตรการให้ผู้มีส่วนได้ ส่วนเสียมีส่วนร่วมในการส่งเสริมความโปร่งใสและป้องกันการทุจริต**

 **....................................................**

 เพื่อให้การดำเนินงานขององค์การบริหารส่วนตำบลโนนตาเถร เป็นไปตามเจตจำนงสุจริตตามแนวนโยบายของผู้บริหารองค์การบริหารส่วนตำบลโนนตาเถร ในด้านความโปร่งใส สามารถตรวจสอบได้เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วม ในการดำเนินงานขององค์การบริหารส่วนตำบลในทุกระดับ

 องค์การบริหารส่วนตำบลโนนตาเถร บริการราชการแบบมีส่วนร่วม โดยให้ผู้รับบริการหรือผู้มีส่วนได้ส่วนเสียในการดำเนินงานขององค์การบริหารส่วนตำบลตามความเหมาะสม ดังนี้

1. การมีส่วนร่วมในการให้ข้อมลข่าวสาร โดยให้ข้อมูลข่าวสารเกี่ยวกับกิจกรรมต่างๆ ขององค์การบริหารส่วนตำบลหรือส่วนราชการภายในแก่ผู้บริการ ผู้มีส่วนได้เสีย

2. การมีส่วนร่วมในการแสดงความคิดเห็นโดยเปิดโอกาสให้ผู้รับบริการ ผู้มีส่วนได้ส่วนเสียร่วมแสดงความคิดเห็น รวมทั้งให้ข้อเสนอแนะ เกี่ยวกับการดำเนินการ หรือการปฏิบัติงานขององค์การบริหารส่วนตำบล และส่วนราชการภายในอย่างเป็นระบบ

3. การมีส่วนร่วมให้เข้ามามีบทบาท โดยเปิดโอกาสให้ผู้รับบริการ ผู้มีส่วนได้ส่วนเสียมีส่วนร่วมทำงานในกระบวนการวางแผนและตัดสินใจ มีการแลกเปลี่ยนความคิดเห็นและข้อมูลระหว่างองค์การบริหารส่วนตำบลหรือส่วนราชการภายในกับผู้บริการหรือผู้มีส่วนได้ส่วนเสียอย่างจริงจัง และมีจุดมุ่งหมายที่ชัดเจน

4. การมีส่วนร่วนในการสร้างความร่วมมือ โดยเปิดโอกาสให้ผู้รับบริการ ผู้มีส่วนได้ส่วนเสียมีบทบาทในการตัดสินใจ ตั้งแต่ระบุปัญหา พัฒนาทางเลือก และแนวทางแก้ไขรวมทั้งการเป็นภาคีในการดำเนินกิจกรรมขององค์การบริหารส่วนตำบลหรือส่วนราชการ

5. มีส่วนร่วมในด้านการดำเนินงานขององค์การบริหารส่วนตำบล โดยเปิดโอกาสให้ผู้รับบริการ ผู้มีส่วนได้ส่วนเสีย มีบทบาทในการร่วมแสดงความคิดเห็น และข้อเสนอแนะต่อองค์การบริหารส่วนตำบลโนนตาเถร ตลอดจนเปิดโอกาสให้บุคลากร ร่วมแสดงความคิดเห็น หรือข้อเสนอนากรปฏิบัติงานของผู้บริหารโดยมีปลัดองค์การบริหารส่วนตำบลโนนตาเถร เป็นผู้กำกับดูแล

 จึงประกาศให้ทราบโดยทั่วกัน

 ประกาศ ณ วันที่ 10 มกราคม พ.ศ. 2564



 (นายสำราญ พิณจรัสรุ่งเรือง)

 นายกองค์การบริหารส่วนตำบลโนนตาเถร